Diari Oficial de la Generalitat Valenciana


Sumari del DOGV 9216, del 16-11-2021 (2021/10865)

RESOLUCIÓ de 6 d'octubre de 2021, del Servei Territorial d'Indústria, Energia i Mines d'Alacant, per la qual s'atorga autorització administrativa prèvia per a la transmissió de titularitat a favor de Gas Natural Redes de GLP, SA, de les instal·lacions d'emmagatzematge i distribució de GLP a granel situades a la urbanització Bahía de Benidorm, al terme municipal de La Nucia, actualment titularitat de Nedgia Cegas, SA (anteriorment Gas Natural Cegas, SA), expedient número CBREDE/2021/3/03.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9216

Data del DOGV
:   16-11-2021

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2021/10461


Data del document
:   06-10-2021

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball
    * empresa privada

RESOLUCIÓ de 6 d'octubre de 2021, del Servei Territorial d'Indústria, Energia i Mines d'Alacant, per la qual s'atorga autorització administrativa prèvia per a la transmissió de titularitat a favor de Gas Natural Redes de GLP, SA, de les instal·lacions d'emmagatzematge i distribució de GLP a granel situades a la urbanització Bahía de Benidorm, al terme municipal de La Nucia, actualment titularitat de Nedgia Cegas, SA (anteriorment Gas Natural Cegas, SA), expedient número CBREDE/2021/3/03. [2021/10797]  
Antecedents de fet  
La mercantil Gas Natural Redes de GLP, SA, a través d'un representant degudament acreditat, va presentar davant del Servei Territorial d'Indústria, Energia i Mines d'Alacant, amb data 9 de febrer de 2021, la sol·licitud d'autorització per a la transmissió de la titularitat de les instal·lacions de distribució de GLP a granel situades a la urbanització Bahía de Benidorm, al terme municipal de La Nucia, província d'Alacant, que figuren a nom de Nedgia Cegas, SA.  
Hi ha constància d'un acord per al traspàs d'actius de GLP de data de 2 de febrer de 2021, subscrit entre Nedgia Cegas, SA, i Gas Natural Redes de GLP, SA, en què s'expressa la voluntat d'aquell de transmetre aquestes instal·lacions.  
Hi ha constància justificant del pagament de la taxa corresponent a aquest expedient de data 6 d'abril de 2021.  
El procediment administratiu corresponent a aquesta sol·licitud ha sigut tramitat amb l'expedient de referència CBREDE/2021/3/03, incoat pel Servei Territorial d'Indústria, Energia i Mines d'Alacant.  
  
Els antecedents relacionats amb l'autorització sol·licitada comprenen els actes administratius següents:  
- Resolució del Servei Territorial d'Indústria, Energia i Mines d'Alacant per la qual s'atorga autorització administrativa prèvia per a la transmissió de la titularitat a favor de «Nedgia Cegas, SA» de les instal·lacions d'emmagatzematge i distribució de GLP a granel a la urbanització Bahía de Benidorm del municipi de La Nucia (Alacant), actualment titularitat de «Vitogas España SAU.» (expedient número CBREDE/2017/8/03).  
  
Fonaments de dret  
La instrucció i la resolució del present procediment administratiu corresponen a la Generalitat perquè les instal·lacions objecte d'aquest es troben íntegrament en territori de la Comunitat Valenciana, i no estan enquadrades en les previstes com a competència de l'Administració General de l'Estat d'acord amb l'article 3.2 de la Llei 34/1998, de 7 d'octubre, del sector d'hidrocarburs.  
D'acord amb el que es disposa en l'article 46 bis.1 i 5 de la Llei 34/1998, de 7 d'octubre, del sector d'hidrocarburs, en concordança amb l'article 13, de l'Ordre 1/2021, de 6 d'abril, de la Conselleria d'Economia Sostenible, Sectors Productius, Comerç i Treball, mitjançant la qual es desplega el Decret 175/2020, del Consell, de 30 d'octubre, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball, correspon al Servei Territorial d'Indústria, Energia i Mines d'Alacant la resolució del present procediment.  
L'article 46 bis.1 de la Llei 34/1998, de 7 d'octubre, del sector d'hidrocarburs, estableix l'exigència d'autorització administrativa prèvia per a la transmissió de les instal·lacions de GLP a granel.  
Segons la disposició addicional sisena de la Llei 34/1998, de 7 d'octubre, del sector d'hidrocarburs, des del 9 d'octubre de 1998 les concessions per a activitats incloses en el servei públic de subministrament de gasos combustibles per canalització van quedar substituïdes de ple dret per autoritzacions administratives de les establides en el títol IV d'aquesta llei, títol al qual llavors estaven sotmeses les instal·lacions d'emmagatzematge de gasos liquats del petroli destinades al subministrament d'aquests per canalització i els gasoductes necessaris per al subministrament des de les plantes o magatzems anteriors fins als consumidors finals.  
La disposició transitòria segona de la Llei 34/1998, de 7 d'octubre, del sector d'hidrocarburs, manté la vigència dels reglaments aplicables a matèries que són objecte de la Llei 34/1998 fins que se'n dicten d'altres de nous. En aquest cas, la normativa vigent és el Reial decret 1085/1992, d'11 de setembre, pel qual s'aprova el Reglament de l'activitat de distribució de gasos liquats del petroli.  
Segons l'article 4 del Reial decret 1085/1992, d'11 setembre, pel qual s'aprova el Reglament de l'activitat de distribució de gasos liquats del petroli, la CNMC publicarà en la seua pàgina web una llista dels comercialitzadors al detall de GLP a granel que inclourà aquelles societats que hagen comunicat l'exercici d'aquesta activitat.  
  
Segons consta en la pàgina web de la CNMC, Gas Natural Redes de GLP, SA, consta com a comercialitzadora al detall de GLP a granel (llista de 31.08.2021) amb data d'inici d'activitat de 31 de gener de 2017.  
  
Hi ha constància del canvi de denominació social de l'empresa de «Gas Natural Cegas, SA» a «Nedgia Cegas, SA», segons l'escriptura de data 15 de desembre de 2017.  
  
Prenent en consideració tot el que s'ha dit, complits els requisits i els procediments legals i reglamentaris establits en la legislació vigent aplicable, aquest Servei Territorial d'Indústria, Energia i Mines, en l'àmbit de les competències que té atribuïdes, resol:  
  
  
Primer  
Atorgar, a l'empara del que es disposa en l'article 46 bis de la Llei 34/1998, de 7 d'octubre, del sector d'hidrocarburs, l'autorització administrativa prèvia per a la transmissió de la titularitat a favor de Gas Natural Redes de GLP, SA, de les instal·lacions d'emmagatzematge i distribució de GLP a granel situades a la urbanització Bahía de Benidorm, al terme municipal de La Nucia, província d'Alacant, actualment titularitat de Nedgia Cegas, SA (anteriorment Gas Natural Cegás, SA).  
  
La present autorització queda subjecta a les condicions següents:  
1. El subjecte autoritzat disposa d'un termini de tres mesos, des de la notificació de la present resolució, per a efectuar la transmissió de la titularitat de les instal·lacions interessades. Si aquesta no ha tingut lloc transcorregut aquest termini, es produirà la caducitat de la present autorització.  
En el termini d'un mes des que es faça efectiva la transmissió, el titular de la present autorització, Gas Natural Redes de GLP, SA, haurà de comunicar-ho a aquest servei territorial aportant la documentació que l'acredite.  
2. El titular de la present autorització tindrà els drets, els deures i les obligacions assenyalats en la Llei 34/1998, de 7 d'octubre, del sector d'hidrocarburs, i el seu desplegament reglamentari. En tot cas, Gas Natural Redes de GLP, SA, haurà d'observar els preceptes, les mesures i les condicions que s'establisquen en la legislació aplicable en cada moment a l'activitat de distribució de gas, i especialment el que s'estableix per al règim de separació d'activitats i comptabilitat interna en els articles 58, 62 i 63 de la Llei 34/1998.  
3. Aquesta resolució s'atorga sense perjudici i independentment de les concessions, llicències, permisos, autoritzacions o comunicacions que siguen exigibles conforme a la corresponent legislació, general o sectorial, i hagen de ser atorgades per altres administracions públiques o entitats, en particular les previstes en la regulació sobre defensa de la competència.  
  
Segon  
Ordenar:  
- La publicació de la present resolució en el Diari Oficial de la Generalitat Valenciana i el Butlletí Oficial de la Província d'Alacant.  
- La notificació de la present resolució al sol·licitant Gas Natural Redes de GLP, SA, i al transmitent Nedgia Cegas, SA.  
- La comunicació a la Comissió Nacional dels Mercats i la Competència.  
  
La present resolució podrà ser revocada, previ tràmit d'audiència, en el moment en què s'observe l'incompliment d'allò que s'hi resol o la inobservança de les condicions que s'hi imposen.  
Contra aquesta resolució, que no posa fi a la via administrativa, es pot presentar recurs d'alçada davant de la Direcció General d'Indústria, Energia i Mines (Ciutat Administrativa 9 d'Octubre, c/ de la Democràcia, 77 € Torre II, València) en el termini d'un mes comptat a partir de l'endemà del dia en què siga notificada, de conformitat amb el que es disposa en els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
  
Alacant, 6 d'octubre de 2021.- La cap del Servei Territorial d'Indústria, Energia i Mines d'Alacant: Rosa María Aragonés Pomares.